Проект „100 години Богословски факултет“, с ръководител доц. д-р Ивайло Найденов

През 2023 година човешкият календар безмилостно отброява сто години от сформирането на Богословския факултет и началото на учебен процес в него. Верни на призива на св. ап. Павел „Помнете вашите наставници, които са ви проповядвали словото Божие, и, като имате пред очи свършека на техния живот, подражавайте на вярата им“ (Евр.13:7), преподавателите във факултета се обединиха в решението да работят по проект, който да е свързан с изследвания в които да се проследи развитието на богословската наука през тези 100 години. Беше поставено началото на подготовката за издаването на Алманах по случай гази кръгла годишнина. В катедрите бяха събрани и обработени библиотечни и архивни материали, които ще бъдат част от подготвения Алманах. Бяха проведени Четвърта международна православна консултации (София, 16-17 май 2022), Международна библеистична конференция (Варна, 11-17 септември 2022), Научна конференция посветена на 100 годишнината на Старозагорския митрополит Методий Кусев в (Стара Загора, 1 ноември 2022), Кръгла маса „Св. Йоан Рилски – образец на вярата и учител на българите“ (Български културен институт в Рим, 18.10.2022). Беше подготвен празничен календар върху който ще се проведат празничните и научни събития през юбилейната за факултета 2023 г.